open-index/open-wikipedia-markdown huggingface dataset:
Μητρική υγεία

**Μητρική υγεία** είναι η υγεία των γυναικών κατά την διάρκεια της εγκυμοσύνης,της γέννας, και της περιόδου μετά την γέννα. Συμπεριλαμβάνει τον τομέα της ιατρικής περίθαλψης, του οικογενειακού προγραμματισμού, της συμβουλευτικής πριν την σύλληψη, την προγεννητική φροντίδα, και την μεταγεννητική φροντίδα για να μπορεί να μειωθεί η μητρική νοσηρότητα και ο θάνατος.

Η προληπτική φροντίδα μπορεί να συμπεριλαμβάνει την συμβουλευτική πριν την σύλληψη, την προώθηση της υγείας,προγράμματα έγκαιρης ανίχνευσης και άλλες επεμβάσεις μεταξύ των γυναικών που είναι σε γόνιμη ηλικία για να μειωθούν οι παράγοντες κινδύνου που μπορούν να επηρεάσουν τις μελλοντικές εγκυμοσύνες. Ο στόχος για την προγεννητική φροντίδα είναι να εντοπιστεί νωρίς οποιαδήποτε πιθανή επιπλοκή εγκυμοσύνης, να εμποδιστεί αν γίνεται, και να καθοδηγήσει τις γυναίκες στις κατάλληλες ειδικευμένες ιατρικές υπηρεσίες αναλόγως. Τα θέματα της μεταγεννητικής φροντίδας περιλαμβάνουν την αποκατάσταση από τον τοκετό, τις ανησυχίες για την νεογνική φροντίδα, διατροφή, θηλασμό και οικογενειακό προγραμματισμό.

## Παράγοντες

### Φτώχεια/Πρόσβαση στο σύστημα υγείας
Ο κίνδυνος θανάτου της μητέρας (κατά την διάρκεια της εγκυμοσύνης ή του τοκετού) στην υπο-Σαχάρια Αφρική είναι 175 φορές πιο ψηλός από ότι στις αναπτυγμένες χώρες και ο κίνδυνος για ασθένειες που σχετίζονται με την εγκυμοσύνη είναι οι αρνητικές συνέπειες μετά την γέννα που είναι ακόμη πιο ψηλές. Η φτώχεια, η υγεία της μητέρας, και αποτελέσματα συσχετίζονται. Οι νεογνικοί θάνατοι στις αναπτυσσόμενες χώρες καλύπτουν το 98% του παγκοσμίων ετήσιων θανάτων.  Λέγοντας αυτό, η φτώχεια είναι επιβλαβής και στην μητέρα αλλά και στο παιδί. 

Γυναίκες που ζουν σε περιοχές που πλήττονται από την φτώχεια είναι πιο πιθανόν να είναι παχύσαρκες και να έχουν ανθυγιεινές συμπεριφορές όπως το κάπνισμα ή χρήση ναρκωτικών, είναι λιγότερο πιθανόν να μπορούν να συμμετέχουν ή να έχουν πρόσβαση σε νεογνική φροντίδα, και είναι σε ένα αρκετά υψηλό κίνδυνο αντίθετων αποτελεσμάτων για την μητέρα και το παιδί. Μια έρευνα που πραγματοποιήθηκε στην Κένυα παρατήρησε ότι τα κοινά μητρικά προβλήματα υγείας είναι στις περιοχές που πλήττονται από την φτώχεια συμπεριλαμβανομένης της αιμορραγίας, αναιμίας, υπερέντασης, μαλάριας, κατάκριση του πλακούντα, προώρου τοκετού, παρατεταμένης / περίπλοκης γέννας, και η προεκλαμψία.

## Βιβλιογραφία


Κατηγορία:Γυναικολογία
Κατηγορία:Σεξουαλική υγεία
Γρηγόρης Βάρφης

Ο **Γρηγόρης Βάρφης** (2 Ιανουαρίου 1927 - 10 Σεπτεμβρίου 2017) ήταν Έλληνας πολιτικός.

## Βιογραφικά στοιχεία
Γεννήθηκε το 1927 στην Αθήνα και σπούδασε νομικά και οικονομικά στα Πανεπιστήμια Αθηνών και Παρισίων. Ακολούθησε τον Ανδρέα Παπανδρέου και δραστηριοποιήθηκε πολιτικά στις τάξεις του ΠΑΣΟΚ, κυρίως σε θέματα ευρωπαϊκής και εξωτερικής πολιτικής. Διετέλεσε εξωκοινοβουλευτικός υφυπουργός Συντονισμού (21 Οκτωβρίου 1981 - 2 Ιανουαρίου 1982), εξωκοινοβουλευτικός υφυπουργός Εξωτερικών (2 Ιανουαρίου 1982 - 17 Ιανουαρίου 1984), ευρωβουλευτής του ΠΑΣΟΚ (1984 - 1985) και επίτροπος Περιφερειακής Πολιτικής της τότε ΕΟΚ (σήμερα Ευρωπαϊκή Ένωση) από το 1985 μέχρι το 1989.

Πέθανε στις 10 Σεπτεμβρίου 2017, σε ηλικία 90 ετών.

## Πηγές
* 
* Θλίψη: Πέθανε πρώην υπουργός του ΠΑΣΟΚ: http://www.newsbomb.gr/politikh/political-parties/story/819908/thlipsi-pethane-proin-ypoyrgos-toy-pasok

## Παραπομπές


Κατηγορία:Έλληνες υφυπουργοί Συντονισμού
Κατηγορία:Έλληνες υφυπουργοί Εξωτερικών
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Έλληνες επίτροποι της ΕΕ
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Κατηγορία:Ευρωπαίοι επίτροποι
Γκιλέμ ντ'Αγουλό

250px|thumb|Το μοναστήρι του Πομπλέτ
Ο **Γκιλέμ ντ'Αγκουλό** (13?-1393) ήταν Καταλανός ευγενής, Αββάς του Πομπλέτ, ο οποίος έλαβε εντολή από τον Πέδρο Δ΄ να αναλάβει σειρά μεταρρυθμίσεων, κτιριακών κατασκευών και την κατασκευή των βασιλικών τάφων στο Μοναστήρι του Πομπλέτ. 

## Βιογραφία
Γεννημένος στην Καταλωνία, ο Γκιλέμ ντ'Αγκουλό διορίστηκε Αββάς του Πομπλέτ από τον Πέτρο της Αραγωνίας. Ο Αγκουλό προχώρησε στην ανέγερση αμυντικού χαρακτήρα πύργων, καθώς και οτιδήποτε άλλο αφορούσε την άμυνα του Αββαείου.

## Παραπομπές


## Εξωτερικοί Σύνδεσμοι

Κατηγορία:Ιστορία της Καταλωνίας
Κατηγορία:Ιστορία της Οξιτανίας
Κατηγορία:Καταλανοί ευγενείς
Ατσί Μπαμπά

Το **Ατσί Μπαμπά** () είναι ύψωμα το οποίο επιβλέπει την Χερσόνησο της Καλλίπολης στην Τουρκία, ενώ βρίσκεται στην Επαρχία Τσανάκκαλε. Το Ατσί Μπαμπά ήταν η κύρια θέση των αμυντικών γραμμών των Οθωμανών Τούρκων το 1915 στην διάρκεια του Α΄ Παγκοσμίου Πολέμου κατά την Εκστρατεία της Καλλίπολης. Ο διοικητής του Εκστρατευτικού Σώματος Μεσογείου, Σερ Ίαν Χάμιλτον είχε θέσει την κατάληψη του Ατσί Μπαμπά ως πρώτη προτεραιότητα για την ομαλή έκβαση των επιχειρήσεων στην διάρκεια της απόβασης των Συμμάχων στο Ακρωτήριο Έλλης στις 25 Απριλίου 1915. Τέσσερις χωριστές απόπειρες έγιναν από τους Συμμάχους για την κατάληψη του Ατσί Μπαμπά και του χωριού της Κριθιάς μεταξύ Απριλίου και Ιουλίου, ωστόσο τα υψώματα παρέμειναν στα χέρια των Τούρκων για όλη την διάρκεια της εκστρατείας.

## Δείτε επίσης
* Κριθιά, γειτονικό χωριό, επίσης γνωστό ως *Αλτσίτεπε* στα τούρκικα

## Παραπομπές


## Πηγές
* *Merriam-Webster's Geographical Dictionary*, Third Edition. Springfield, Massachusetts: Merriam-Webster Inc., 1997. ISBN 0-87779-546-0.

Κατηγορία:Γεωγραφία της Τουρκίας
Κατηγορία:Α΄ Παγκόσμιος Πόλεμος
Γκιοκτσέαντα (περιφέρεια)

Η **Γκιοκτσέαντα** ή **Ίμροζ** (εκ παραφθοράς του ονόματος της Ίμβρου) όπως ονομαζόταν μέχρι το 1970, είναι αγροτική περιφέρεια της Επαρχίας Τσανάκκαλε της Τουρκίας. Ο πληθυσμός της είναι της τάξεως των περίπου 9.440 κατοίκων, εκ των οποίων οι 6.229 κατοικούν στο διοικητικό της κέντρο (2019). 
Η περιφέρεια αποτελείται από την Ίμβρο (τουρκ: *Gökçeada*), το μεγαλύτερο νησί της Τουρκίας. 

## Έκθεση Φωτογραφιών


Image:Gökçeada-Town-1967.jpg|Χωριό του νησιού το 1967.
Image:View_of_artificial_lake_from_Tepeköy_village,_Gökçeada,_Turkey_-_20050713.jpg|Άποψη της τεχνητής λίμνης του νησιού από τα Αγρίδια.
Image:Gokceada_zeytinli_barbayorga_3.JPG|Νυχτερινή άποψη δρόμου στους Αγίους Θεοδώρους.
Image:George_Drewry_and_Wilfred_Malleson.jpg|Τρεις δόκιμοι της *Royal Navy*, ενώ ετοιμάζονται να γευματίσουν στην Ίμβρο, στην διάρκεια της μάχης της Καλλίπολης.
Image:Armed students in Gökçeada 1967.jpg|Ένοπλοι φοιτητές του "İmroz İlköğretmen Okulu/Εκπαιδευτικού Λυκείου Ίμβρου", στις 03.12.1967.



## Παραπομπές


Κατηγορία:Επαρχία του Τσανάκκαλε
Κατηγορία:Ίμβρος
Live in London (άλμπουμ των Testament)

***Live in London*** είναι ο τίτλος του ζωντανά ηχογραφημένου άλμπουμ του αμερικάνικου thrash metal συγκροτήματος Testament, το οποίο κυκλοφόρησε το Νοέμβριο του 2005 μέσω της δισκογραφικής εταιρείας "Spitfire Records".

Η ηχογράφηση του πραγματοποιήθηκε στο "Camden Palace Theatre" του Λονδίνου στις 8 Μαΐου 2005, κατά την διάρκεια της περιοδείας "10 Days in May". Η σύνθεση του συγκροτήματος περιελάμβανε την πεντάδα των μουσικών που είχε ηχογραφήσει τα πιο επιτυχημένα άλμπουμ του συγκροτήματος στα τέλη της δεκαετίας του '80 και της αρχές της επόμενης δεκαετίας. Οκτώ από τα κομμάτια του άλμπουμ ηχογραφήθηκαν με τον Τζον Τεμπέστα στα τύμπανα και τα υπόλοιπα έξι με τον Λούι Κλεμέντε.

Ο δίσκος έλαβε θετικές κριτικές, με το "Allmusic" να του δίνει 3,5 / 5 αστέρια, το "Sputnik Music" μέσο όρο βαθμολογιών 4,2 / 5 και το "Metal Archives" 88%.

## Τραγούδια του δίσκου
**1. The Preacher** *(Billy, Peterson, Skolnick)* - 4:10
**2. The New Order** *(Peterson, Skolnick)* - 4:39
**3. The Haunting** *(Souza, Peterson, Skolnick, Christian)* - 4:27
**4. Electric Crown** *(Billy, Skolnick, Peterson)* - 5:40
**5. Sins of Omission** *(Billy, Skolnick, Peterson, Christian, Clemente)* - 5:24
**6. Souls of Black** *(Billy, Skolnick, Peterson, Clemente)* - 3:59
**7. Into the Pit** *(Billy, Peterson, Skolnick)* - 3:06
**8. Trial by Fire** *(Billy, Peterson, Skolnick)* - 5:17
**9. Practice What You Preach** *(Billy, Skolnick, Peterson, Christian, Clemente)* - 5:27
**10. Let Go of My World** *(Billy, James, Peterson)* - 3:41
**11. The Legacy** *(Billy, Skolnick, Peterson, Clemente)* - 5:29
**12. Over the Wall** *(Souza, Peterson, Skolnick, Christian)* - 4:52
**13. Raging Waters** *(Souza, Peterson)* - 4:41
**14. Disciples of the Watch** *(Billy, Peterson, Skolnick)* - 5:15

## Τα μέλη των Testament
Οι μουσικοί οι οποίοι ηχογράφησαν το "*Live in London*" είναι οι εξής:
* **[[Τσακ Μπίλι]]** - φωνητικά
* **[[Άλεξ Σκόλνικ]]** - κιθάρα
* **[[Έρικ Πίτερσον]]** - κιθάρα
* **[[Γκρεγκ Κρίστιαν]]** - μπάσο
* **Τζον Τεμπέστα** - τύμπανα
* **[[Λούι Κλεμέντε]]** - τύμπανα

;*Γκεστ συμμετοχές*
* **Σταρ Ναγιέα** - δεύτερα φωνητικά

## Παραπομπές


## Πηγές
* Live in London - Testament | Songs, Reviews, Credits, Awards | AllMusic
* Testament - Live in London (album review) | Sputnikmusic
* Testament - Live in London - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 2005
Γραμμομοριακότητα κατά βάρος

Η **γραμμομοριακότητα κατά βάρος** ή **molality**, **m**, δηλώνει τον αριθμό των moles της διαλυμένης ουσίας ανά χιλιόγραμμο διαλύτη (όχι διαλύματος). Έχει μονάδες mol/kg (S.I) ή molal ή m. Η molality είναι ανεξάρτητη από τις φυσικές συνθήκες όπως η θερμοκρασία και η πίεση, αφού ορίζεται βάση της μάζας και όχι του όγκου, σε αντίθεση με τη Molarity. Για το λόγο αυτό, είναι αυτή που προτιμάται για συγκρίσεις συγκεντρώσεων διαλυμάτων, σε διαφορετικές θερμοκρασίες.

Σε ένα αραιό υδατικό διάλυμα, σε θερμοκρασία δωματίου και σε κανονική ατμοσφαιρική πίεση, η molality και Molarity σχεδόν ταυτίζονται, διότι 1 kg νερού αντιστοιχεί περίπου σε όγκο 1 L. Επειδή μάλιστα το διάλυμα είναι αραιό, η προσθήκη της διαλυμένης ουσίας αφήνει τον όγκο ουσιαστικά αμετάβλητο. Ωστόσο, σε άλλες συνθήκες, αυτό συνήθως δεν συμβαίνει.

Παράδειγμα molality: διάλυμα θειικού οξέος 0.05 m σημαίνει ότι σε 1000 g νερού διαλύθηκαν 0.05 mol θειικού οξέος.

## Σχετικά
* Γραμμομοριακότητα κατ΄ όγκο
* Εκφράσεις περιεκτικότητας και συγκέντρωσης διαλυμάτων

Κατηγορία:Χημικές ιδιότητες
Πουάζ

Το **πουάζ** , με διεθνές σύμβολο **P** είναι η μονάδα του δυναμικού ιξώδους, στο σύστημα μονάδων CGS. Το πουάζ εκφράζει την απαιτούμενη  δύναμη κατανίκησης της εσωτερικής τριβής των ρευστών και την πρόκληση ροής τους σε μοναδιαία ταχύτητα. Αυτή αποδίδεται σε dyne-sec (μονάδα ισχύος) ανά τετραγωνικό εκατοστόμετρο, διατηρώντας μια ταχύτητα 1 cm / s. Tο όνομά της δόθηκε προς τιμή του Γάλλου φυσικού Ζαν Μαρί Λεονάρ Πουαζίγ (Jean Marie Léonard Poiseuille) (1797 - 1869).

:1\ \mbox{P} = 0.100\ \mbox{kg}\cdot\mbox{m}^{-1}\cdot\mbox{s}^{-1} = 1\ \mbox{g}\cdot\mbox{cm}^{-1}\cdot\mbox{s}^{-1}

Η ανάλογη μονάδα στο Διεθνές Σύστημα Μονάδων είναι το Πασκάλ ή Πασκάλ-δευτερόλεπτο [Pascal (Pa · s)], όπου 1 P ισούται με 0,1 Pa, ή 10 Ρ ισούται με 1 Pa

:1\ \mbox{Pa}\cdot\mbox{s} = 1\ \mbox{kg}\cdot \mbox{m}^{-1}\cdot\mbox{s}^{-1} = 10\ \mbox{P}

Η μονάδα αυτή συχνά χρησιμοποιείται με το εκατοστό υποπολλαπλάσιό της, θέτοντας πρόθεμα εκατοστο- ή centi- , με διεθνή σύντμηση cP, και εναλλακτικά cps, ή CP. Ένα εκατοστοπουάζ ή centipoise, ισούται με ένα millipascal δευτερόλεπτο (mPa-s) σε μονάδες SI. (1 cP = 10-2 Ρ = 10-3 Pa · s = 1 mPa · s)

## Χρήσεις
Με βάση το ιξώδες του απεσταγμένου νερού σε 21 ° C (70 ° F) που είναι ένα εκατοστοπουάζ βαθμονομούνται και όλα τα ρευστά. Τα Ιξωδόμετρα χρησιμοποιούνται σε μετρήσεις εκατοστοπουάζ. Η χρήση της μονάδας γίνεται απ΄ όλους τους κλάδους των Φυσικών επιστημών και Γεωεπιστημών.

Κατηγορία:Μονάδες μέτρησης
Κατηγορία:Σύστημα μονάδων CGS
Ανούκ Εμέ

[μικρογραφία|408x408εσ|Με τον [Μαρτσέλλο Μαστρογιάννι στο 8½ του Φεντερίκο Φελίνι (1963)]]
Η **Ανούκ Εμέ** (*Anouk Aimee*, πραγματικό ονοματεπώνυμο **Nicole Françoise Florence Dreyfus**, Παρίσι, 27 Απριλίου 1932 - 18 Ιουνίου 2024) ήταν Γαλλίδα ηθοποιός που εμφανίσθηκε σε 70 κινηματογραφικές ταινίες από το 1947, έχοντας πραγματοποιήσει το ξεκίνημα της καριέρας της από την ηλικία των 14 ετών.

Στα πρώτα της βήματα σπούδασε υποκριτική και χορό, παράλληλα με τη βασική της εκπαίδευση. Αν και τα περισσότερα έργα στα οποία πρωταγωνίστησε ή συμμετείχε ήταν γαλλικά, εντούτοις έλαβε επίσης μέρος και σε ταινίες που παρήχθησαν σε μια σειρά από άλλες ευρωπαϊκές χώρες, όπως σε Ισπανία, Μεγάλη Βρετανία, Ιταλία και Γερμανία, αλλά και στην Αμερική. Μεταξύ των γνωστότερων ταινιών της περιλαμβάνεται το ''Ντόλτσε Βίτα'' του Φεντερίκο Φελίνι (1960), μετά από το οποίο η Εμέ θεωρήθηκε ένα "ανερχόμενο, εκπληκτικό αστέρι" στον κόσμο του κινηματογραφικού θεάματος. Ακολούθως, έπαιξε στα έργα *[[Λόλα, η γυναίκα της ακολασίας]]* (1961) του Ζακ Ντεμί, "*[[8½ (ταινία)|8½]]*" (Φελίνι, 1963), *George Cukor’s Justine* (Ντεμί, 1969), *Η τραγωδία ενός γελοίου ανθρώπου* (1981) του Μπερνάρντο Μπερτολούτσι και *Πρετ-α-πορτέ* του Ρόμπερτ Άλτμαν (1994). Χάρις στην ερμηνεία της στην ταινία *[[Ένας άντρας και μια γυναίκα]]* (1966), η οποία τιμήθηκε με βραβείο Όσκαρ, κατέκτησε την παγκόσμια αναγνώριση.

Έχει καταγραφεί σαν μια ηθοποιός εκπάγλου καλλονής και μια από τους 100 πιο ελκυστικούς ηθοποιούς στην ιστορία του κινηματογράφου, σύμφωνα με μια δημοσκόπηση του 1995 που διενέργησε το περιοδικό *[[Empire (κινηματογραφικό περιοδικό)|Empire]]*. Το πρότυπο που ενσάρκωνε ήταν αυτό της "*μοιραίας γυναίκας*", με μελαγχολική αύρα.

Στα '60ς, το περιοδικό *Life* έγραψε ότι "*μετά από κάθε ταινία, η αινιγματική ομορφιά της ενισχύεται στη μνήμη του κοινού*" και την αποκάλεσε
ως την ομορφότερη κάτοικο της "*Αριστερής Όχθης*" του Σηκουάνα, εννοώντας ότι οι ρόλοι που απέδιδε ήταν ιδιαίτερης καλλιτεχνικής κουλτούρας.
 
Στα 1967 η Εμέ βραβεύθηκε με τον "*Χρυσό Σκούφο*" σαν καλύτερη δραματική ηθοποιός και επιπλέον της απονεμήθηκε το βραβείο της καλύτερης ηθοποιού του Φεστιβάλ των Καννών του 1980. Στα 2002 τιμήθηκε με το Εθνικό Βραβείο Κινηματογράφου (César) της Γαλλίας.

Απεβίωσε στην οικία της στο 18ο Διαμέρισμα του Παρισιού, στις 18 Ιουνίου 2024 σε ηλικία 92 ετών. Κηδεύτηκε σε στενό κύκλο στις 25 Ιουνίου, στο κοιμητήριο του Αγίου Βικεντίου στη Μονμάρτρη.

## Επιλεγμένη Φιλμογραφία

## Παραπομπές


Κατηγορία:Γαλλίδες ηθοποιοί κινηματογράφου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένοι με Σεζάρ
Καρλ Γιάσπερς

Ο **Καρλ Γιάσπερς** (*Karl Theodor Jaspers*, 23 Φεβρουαρίου 1883 - 26 Φεβρουαρίου 1969) ήταν Γερμανός υπαρξιστής φιλόσοφος και ψυχοπαθολόγος. 

## Γενικά
[thumb|left|220px|Εξώφυλλο του βιβλίου: «Ψυχοπαθολογία» του Καρλ Γιάσπερς που εκδόθηκε το 1913 που του εξασφάλισε μια καθηγητική έδρα στο [Πανεπιστήμιο της Χαϊδελβέργης.]]
Ο Καρλ Γιάσπερς γεννήθηκε στο Όλντενμπουργκ της Γερμανίας. Είναι ο μόνος από τις σημαντικές φυσιογνωμίες του προναζιστικού πνευματικού κόσμου που συμμετείχε ενεργά στις μεταπολεμικές συζητήσεις και είναι γνωστότερος για την ανεπανάληπτη συμβολή το με το δοκίμιό του: *Τo ζήτημα της γερμανικής ενοχής*, που εκδόθηκε το 1946.

## Σημειώσεις

είχε αναφέρει ότι μετά την πτώση της ναζιστικής Γερμανίας...

"αυτό που συνέβη είναι μια προειδοποίηση…
το να ξεχάσουμε είναι χειρότερο από το να συμμετέχουμε…
είναι δυνατόν να συμβεί και μπορεί να ξανά γίνει ανά πάσα στιγμή...".

Πέθανε το 1969 στη Βασιλεία (Ελβετία).

## Βιβλία στα ελληνικά
* (1959) *Το πρόβλημα της γερμανικής ευθύνης*
* (1990) *Η γλώσσα* (Γιάσπερς και Μπένγιαμιν)
* (1990) *Περί του τραγικού*
* (2010) *Μαθήματα φιλοσοφίας*
* (2011) *Εισαγωγή στη φιλοσοφία*
*Κουμάκης, Γεώργιος Χ.: *Karl Jaspers. Άνθρωπος και τεχνική*. εκδ. Πανεπιστήμιο Ιωαννίνων, Ιωάννινα 1993, σελ. 307.
## Παραπομπές

## Εξωτερικοί σύνδεσμοι
* The Stanford Encyclopedia of Philosophy Karl Jaspers—by Chris Thornhill
* Βιβλιογραφία του Καρλ Γιάσπερς εκδ. Claudio Fiorillo στο ''Dialegesthai''
 
        

   

Κατηγορία:Γερμανοί φιλόσοφοι
Κατηγορία:Γερμανοί ψυχίατροι
Κατηγορία:Αποδέκτες του βραβείου Erasmus
Κατηγορία:Υπαρξιστές
Κατηγορία:Φιλόσοφοι της επιστήμης
Κατηγορία:Φιλόσοφοι του 20ού αιώνα
Κατηγορία:Ψύχωση
Κατηγορία:Φιλόσοφοι της ιστορίας
Ιουλιανός (αποσαφήνιση)

Το όνομα **Ιουλιανός**, εκτός από τον Ρωμαίο Αυτοκράτορα Φλάβιο Κλαύδιο Ιουλιανό, τον επιλεγόμενο «Παραβάτη», μπορεί να αναφέρεται σε κάποιο από τα παρακάτω πρόσωπα:

* Δίδιος Ιουλιανός (137-193 μ.Χ.), ένας άλλος Ρωμαίος Αυτοκράτορας

* Άγιος Ιουλιανός, όνομα 16 Χριστιανών αγίων
* Ιουλιανός Αλεξανδρείας (2ος αι.), πατριάρχης Αλεξανδρείας
* Ιουλιανός της Αλικαρνασσού (6ος αι.), μονοφυσίτης επίσκοπος
* Ιουλιανός ο αντικήνσωρ (6ος αι.), νομικός και ποιητής
* Ιουλιανός της Θέουτα, Βυζαντινός έξαρχος
* Ιουλιανός Ιεροσολύμων (2ος αι.), πατριάρχης Ιεροσολύμων
* Ιουλιανός του Τολέδου, αρχιεπίσκοπος

* Γουλιέλμος Ιουλιανός (13ος - 14ος αι.), Γάλλος χρυσοχόος
* Σάλβιος Ιουλιανός (2ος αι. μ.Χ.), Ρωμαίος δικαστής και πολιτικός
* Τίτος Ιούλιος Σέπτιμος Ιουλιανός (2ος αι. μ.Χ.), Έλληνας ολυμπιονίκης

## Δείτε επίσης
* Ιουλιανή
* Ιουλιανά
* Ιουλιανό ημερολόγιο
* Ιουλιανές Άλπεις
* Βασιλική του Ιουλιανού
* Έδικτο του Ιουλιανού ή *Ιουλιάνειον έδικτον*
Μάνα (μουσικός)

Ο **Μάνα-σάμα** ((Mana-sama)) είναι Ιάπωνας μουσικοσυνθέτης, σχεδιαστής μόδας και παραγωγός.

Γεννήθηκε στις 19 Μαρτίου 1969 στη Χιροσίμα από γονείς δασκάλους μουσικής.

Ευρέως γνωστός ως ο ιδρυτής του θρυλικού συγκροτήματος "Malice Mizer", αυτή τη στιγμή εργάζεται στο τελευταίο του project *[[:en:Moi_dix_Mois|Moi dix Mois]]* 

Το μουσικό είδος που εκπροσωπεί είναι το gothic, punk gothic, symphonic metal, 

ενώ ο Οίκος Μόδας Moi meme Moitie που ίδρυσε το 1999 πρόσθεσε στην ορολογία της μόδας , 

τους όρους Elegant Gothic Lolita και Elegant Gothic Aristocrat.

## Εξωτερικοί σύνδεσμοι
* Official Twitter
* Moi dix Mois official site
* Moi meme Moitie Store ( Japanese )
* Moi meme Moitie at CD Japan  ( shipping internationally ) 
* Moi meme Moitie at Wunderwelt (shipping internationally) 
* Midi:Nette Shop ( Japanese )
* Monologue Garden (Mana's Blog - Japanese )
* Monologue Theater (Mana's official old website - Japanese )
* Digital Madusho ( Digital Diary - fanclub only )
* Malice Mizer ( official site 2011 )

Κατηγορία:Ιάπωνες συνθέτες
Κατηγορία:Ιάπωνες σχεδιαστές μόδας
Χρυσούλα Διαβάτη

Η **Χρυσούλα Διαβάτη** (Θεσσαλονίκη, 25 Φεβρουαρίου 1940) είναι Ελληνίδα ηθοποιός.

## Βιογραφία
Έχει περάσει τα παιδικά της χρόνια στην περιοχή της Αλμωπίας.

Σπούδασε στο Κρατικό Ωδείο Θεσσαλονίκης και κατόπιν στη δραματική σχολή του Γιώργου Θεοδοσιάδη.

Έχει συμμετάσχει σε πολλά θεατρικά έργα, κινηματογραφικές ταινίες και τηλεοπτικές σειρές, μεταξύ άλλων, στην *[[Όπερα της πεντάρας]]* του Μπρεχτ, *Να ντύσουμε τους γυμνούς* του Πιραντέλο, στις *[[Ήσυχες μέρες του Αυγούστου]]* και στην τηλεοπτική σειρά* [[Επτά Θανάσιμες Πεθερές|Επτά θανάσιμες πεθερές]]*.

Από το 1961 είναι παντρεμένη με τον επίσης ηθοποιό, Νικήτα Τσακίρογλου. Έχουν αποκτήσει μια κόρη και έχουν δύο εγγόνια.

## Φιλμογραφία

## Παραπομπές


## Πηγές
* ΚΘΒΕ - Βιογραφικό Χρυσούλας Διαβάτη
* Retro DB - Τηλεοπτικές σειρές με την Χρυσούλα Διαβάτη

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Χανς Ζαξ

Ο **Χανς Ζαξ** (*Hans Sachs*, 5 Νοεμβρίου 1494 - 19 Ιανουαρίου 1576) ήταν Γερμανός ποιητής, θεατρικός συγγραφέας και υποδηματοποιός. 

## Βιογραφία

Γεννήθηκε στη Νυρεμβέργη. Το επάγγελμά του ήταν υποδηματοποιός, αλλά σύντομα τον κέρδισε η τέχνη. Για πέντε χρόνια (1510-1515) περιόδευε στη Γερμανία ως αρχιτραγουδιστής. Ήταν πολυγραφότατος. Έγραψε περισσότερα από 200 θεατρικά έργα και περισσότερα από 6.000 ποιήματα. Είναι γνωστός κυρίως για τις 85 του "Fastnachtspiele" («Φάρσες του Καρνάβαλου», 1517-1563).
Ήταν οπαδός της θρησκευτικής μεταρρύθμισης και ένα ποίημά του, «Το αηδόνι της Βυρτεμβέργης» (1523), συνέβαλε πολύ στη διάδοσή της.
Το έργο του έμενε άγνωστο ώσπου ο Γκαίτε το έκανε γνωστό στο γερμανικό κοινό. Η Ευρώπη τον γνώρισε το 19ο αι., όταν ο Ρίχαρντ Βάγκνερ τον χρησιμοποίησε ως έναν από του ήρωες στο έργο του *[[Οι αρχιτραγουδιστές της Νυρεμβέργης]]*.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ποιητές
Κατηγορία:Γερμανοί θεατρικοί συγγραφείς
The Jimi Hendrix Concerts

***The Jimi Hendrix Concerts*** είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Αύγουστο του 1982 μέσω της δισκογραφικής εταιρείας "CBS Records" στη Βρετανία, της "Castle Communications" στη Γαλλία και της "Reprise Records" στην Αμερική.

Το άλμπουμ ηχογραφήθηκε κατά την περίοδο που ο Χέντριξ έπαιζε με την αρχική σύνθεση των Experience, με εξαίρεση τα κομμάτια "*Red House*" και "*Hey Joe*" που ηχογραφήθηκαν με τον Μπίλι Κοξ να έχει αντικαταστήσει τον Νόελ Ρέντινγκ στο μπάσο.

Το "*The Jimi Hendrix Concerts*" σκαρφάλωσε στο βρετανικό Top-20 και μπήκε στις λίστες του Top-100 στις Ηνωμένες Πολιτείες και τον Καναδά.

## Τραγούδια του δίσκου

## Θέσεις τσαρτ
***The Jimi Hendrix Concerts*** *(άλμπουμ)*

***Επίσημη κυκλοφορία: [[Αύγουστος]] [[1982]]***

## Τα μέλη των Experience
Οι μουσικοί οι οποίοι ηχογράφησαν το "*The Jimi Hendrix Concerts*" είναι οι εξής:

* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μπίλι Κοξ]]** - μπάσο στα "*Red House*" και "*Hey Joe*"
* **[[Μιτς Μίτσελ]]** - τύμπανα

## Παραπομπές


## Πηγές
* The Jimi Hendrix Concerts - Jimi Hendrix | Songs, Reviews, Credits, Awards | AllMusic
* JIMI HENDRIX The Jimi Hendrix Concerts reviews - Progarchives
* Jimi Hendrix The Jimi Hendrix Concerts Album Review - Rolling Stone 

Κατηγορία:Δισκογραφία του Jimi Hendrix
Κατηγορία:Άλμπουμ του 1982
Έλενα Μουζάλα

Η **Έλενα Μουζάλα** (Κισανγκάνι, 16  Μαΐου 1953) είναι Κύπρια πιανίστα. Αναδείχτηκε μεταξύ των 100 σπουδαιότερων Ελλήνων όλων των εποχών, σύμφωνα με την αντίστοιχη εκπομπή και ψηφοφορία *[[Μεγάλοι Έλληνες (τηλεοπτική εκπομπή ΣΚΑΪ, 2009)|Μεγάλοι Έλληνες]]* του 2009, συμπαραγωγής των σταθμών Σκάι και BBC. Είναι καθηγήτρια πιάνου στο τμήμα Μουσικών Σπουδών Ιονίου Πανεπιστήμιου της Κέρκυρας, και έχει συμμετάσχει σε πολλά διακεκριμένα μουσικά σύνολα του εξωτερικού καθώς και συναυλίες του Μέγαρου Μουσικής Αθηνών. Στις ευρωεκλογές του 2014 υπήρξε υποψήφια με το κόμμα της Νέας Δημοκρατίας.

## Εξωτερικοί σύνδεσμοι
* Συνέντευξη και μουσικό υλικό για την εκπομπή Μεγάλοι Έλληνες

## Παραπομπές


Κατηγορία:Κύπριοι πιανίστες
Κατηγορία:Κύπριοι πανεπιστημιακοί
Ο υπηρέτης του ηγεμόνα (ταινία)

**Ο υπηρέτης του ηγεμόνα** (Ρωσικά: Слуга государев), είναι ρωσική ταινία του 2007 στο είδος πολεμική/ιστορική.

## Πλοκή
Η δράση λαμβάνει χώρα τη χρονιά του σουηδικού-ρωσικού πολέμου το 1709. Ο βασιλιάς της Γαλλίας, o Λουδοβίκος, στέλνει δύο μονομάχους στην εξορία. Τον έναν από αυτούς ο Λουδοβίκος διέταξε να πάει στο στρατόπεδο του βασιλιά, Κάρολου, των Σουηδών και ο άλλος αποστέλλεται στο στρατόπεδο του Ρώσου Τσάρου, του Πέτρου του πρώτου. Και οι δύο Γάλλοι αντιμετωπίζουν διάφορους κινδύνους στη διαδρομή τους. Θα ζήσουν τη μεγάλη μάχη της Πολτάβα από αντίθετες πλευρές. Τα πάντα μένουν στο παρελθόν, όπως και οι δύο ήρωες μας αντιμετωπίζουν τον σκληρό πόλεμο και τη φρίκη που φέρνει στη ζωή τους.

## Πρωταγωνιστές
* Ντμίτρι Μίλλερ 
* Αλεξέι Τσάντοφ 
* Ξένια Κνιάζεβα
* Αλεξάντρ Μπουχάροφ 
* Αντρέι Ρούκλιν 
* Νικολάι Τσιντιάικιν 
* Μαρία Κοζέβνικοβα
* Ρόντιον Γιούριν 
* Εντουάρντ Φλέροφ 
* Ιβάν Σιμπάνοφ 
* Ντάρια Σεμιόνοβα
* Βαλέρι Μάλικοφ 

## Εξωτερικοί σύνδεσμοι
* Η θεατρική αφίσα της ταινίας στα Commons
* 

Κατηγορία:Ρωσικές ταινίες
Κατηγορία:Ταινίες του 2007
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ιστορικές ταινίες
Κατηγορία:Ρωσικές πολεμικές ταινίες
Κατηγορία:Ρωσικές περιπετειώδεις ταινίες
Fiat RS.14

Το **Fiat RS.14** ήταν ένα δικινητήριο υδροπλάνο, με τετραμελές ή πενταμελές πλήρωμα, το οποίο χρησιμοποιήθηκε από την Ιταλική Βασιλική Αεροπορία (Regia Aeronautica) στον ρόλο της στρατηγικής ναυτικής αναγνώρισης κατά τη διάρκεια του Δευτέρου Παγκοσμίου Πολέμου. Αξιοποιήθηκε επίσης σαν ανθυποβρυχιακό και για την προστασία νηοπομπών. Συνολικά παρήχθησαν 188 μονάδες, συμπεριλαμβανομένων δύο προτύπων.

## Σχεδίαση και ανάπτυξη
Το αεροσκάφος ήταν σχεδίαση του Manlio Stiavelli. Τα πρώτα δύο πρωτότυπα δοκιμών ήταν έτοιμα για πτήση τον Μάιο του 1939. Αργότερα προτάθηκε μια εκδοχή του αεροσκάφους που θα είχε συμβατικό σύστημα προσγείωσης αντί για πλωτήρες. Θα μετέφερε ένα πυροβόλο των 37&nbsp;mm και πολυβόλα των 12.7&nbsp;mm. Η έκδοση αυτή, που είχε την ονομασία AS.14, προορίζονταν να χρησιμοποιηθεί σαν αεροσκάφος εγγύς υποστήριξη αλλά δεν μπήκε σε παραγωγή. Το πρωτότυπο πραγματοποίησε την παρθενική του πτήση στις 11 Αυγούστου 1943.

## Επιχειρησιακή ιστορία
Το αεροσκάφος αξιοποιήθηκε σαν στρατηγικό αναγνωριστικό στο θέατρο επιχειρήσεων της Μεσογείου. Επιχειρούσε από βάσεις κατά μήκος της ακτογραμμής της ιταλικής χερσονήσου όπως επίσης και από τη Σαρδηνία και τη Σικελία. Εκτός από τον πρωταρχικό ρόλο της αναγνώρισης, το RS.14 αξιοποιήθηκε και σαν ανθυποβρυχιακό, μεταφέροντας μικρό φορτίο βομβών. Επίσης χρησιμοποιήθηκε στη συνοδεία νηοπομπών. Όταν η Ιταλία συνθηκολόγησε το 1943, τα ελάχιστα αεροσκάφη που είχαν απομείνει εντάχθηκαν στη δύναμη της Aviazione Cobelligerante Italiana, της αεροπορικής δύναμης που πολέμησε στο πλευρό των Συμμάχων. Χρησιμοποιήθηκαν κυρίως για τη μεταφορά επιβατών.

## Εκδόσεις
;RS.14
:Το αεροσκάφος παραγωγής. Διέθετε δύο κινητήρες των Fiat A.74 R.C.38 840&nbsp;hp.

;AS.14
:Έκδοση που προορίζονταν να επιχειρεί από αεροδρόμια, με ανασυρόμενο σύστημα προσγείωσης στη θέση των πλωτήρων. Κατασκευάστηκε μόνο ένα.

## Δείτε επίσης

### Παρόμοια αεροσκάφη
*CANT Z.501
*CANT Z.506
*Heinkel He 115
*Fokker T.VIII
*Hall XPTBH

## Βιβλιογραφία

* 
* 
* The Illustrated Encyclopedia of Aircraft (Part Work 1982-1985), 1985, Orbis Publishing, Page 1812

RS.14
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής συνεργασίας
Σημαδιακό όνειρο 3D (ταινία)

**Σημαδιακό όνειρο 3D** (Ρωσικά: Вий), είναι ρωσική ταινία του 2014 στο είδος φαντασίας.

## Πλοκή
Αρχές του 18ου αιώνα.Ο Χαρτογράφος Jonathan Green αναλαμβάνει ένα επιστημονικό ταξίδι από την Ευρώπη προς την Ανατολή. Έχοντας περάσει μέσα από την Τρανσυλβανία και διέσχισε τα Καρπάθια Όρη, βρίσκει τον εαυτό του σε ένα μικρό χωριό όπου και χάνεται στο δάσος το αδιάβατο. Τίποτα όμως από τύχη και βαριά ομίχλη θα μπορούσε να τον φέρει σε αυτό το καταραμένο μέρος. Οι άνθρωποι που ζουν εδώ δεν μοιάζουν με κανένα άλλο λαό που ο ταξιδιώτης είδε πριν από αυτό. Οι κάτοικοι του χωριού, αφού έσκαψαν βαθιά μια τάφρο, να τους απομακρύνει από τον υπόλοιπο κόσμο, μοιράζονται μια αφελής πεποίθηση ότι θα μπορούσαν να σωθούν από το κακό, να μην καταλαβαίνουν ότι το κακό έχει κάνει τη φωλιά του στις ψυχές τους και περιμένουν για μια ευκαιρία να αναβλύζουν επάνω στον κόσμο.

## Πρωταγωνιστούν
* Αλεξέι Τσάντοφ
* Άννα Τσούρινα
* Τσαρλς Ντανς
* Άγκνιγια Ντιτκοφσκίτε
* Τζέισον Φλέμινγκ
* Ανατόλι Γκλούστσιν
* Ίγκορ Ζιζίκιν
* Αλεξάντρ Κάρποφ
* Ιβάν Μοχόβικοφ
* Αλεξέι Ογκούρτσοφ
* Αλεξέι Πετρούχιν
* Νίνα Ρουσλάνοβα
* Αντρέι Σμολιακόφ
* Ολέγκ Τακτάροφ
* Γιούρι Τσούριλο
* Αλεξάντρ Γιακόβλεφ
* Όλγκα Ζάιτσεβα
* Βαλέρι Ζολοτούχιν

## Δείτε επίσης
* Σημαδιακό όνειρο (1967, ταινία) - 1967

## Παραπομπές

## Εξωτερικοί Σύνδεσμοι
* Το 

Κατηγορία:Ρωσικές ταινίες
Κατηγορία:Ταινίες του 2014
Κατηγορία:Τσεχικές ταινίες
Κατηγορία:Ρωσόφωνες ταινίες
Κατηγορία:Γερμανικές ταινίες
Κατηγορία:Ουκρανικές ταινίες
Κατηγορία:Ταινίες γυρισμένες στη Ρωσία
Κατηγορία:Αγγλόφωνες ταινίες
Κατηγορία:Ρωσικές ταινίες φαντασίας
Κατηγορία:Γερμανικές ταινίες τρόμου
Κατηγορία:Ρωσικές ταινίες δράσης
Κατηγορία:Γερμανικές ταινίες δράσης
Κατηγορία:Γερμανικές ταινίες φαντασίας
Κατηγορία:Ρωσικές ταινίες τρόμου
Κατηγορία:Ταινίες γυρισμένες στην Τσεχία
Κατηγορία:Ρωσικές περιπετειώδεις ταινίες
Κατηγορία:Ρωσικές 3D ταινίες
Ζέστη (ταινία)

**Ζέστη** (Ρωσικά: Жара), είναι ρωσική ταινία του 2006 στο είδος νεανική αισθηματική κωμωδία.

## Πλοκή
Η ιστορία λαμβάνει χώρα στη Μόσχα, μια ζεστή μέρα του καλοκαιριού του 2006. Τέσσερις φίλοι γυμνασίου - ο Αλεξέι, ο οποίος επέστρεψε από το στρατό, ο Κόστια, το πλουσιόπαιδο, μετά από σπουδές στο Λονδίνο, ο Αρτούρ, ένας επίδοξος ηθοποιός και ο ράπερ Τίματι, βρέθηκαν μετά από αρκετά χρόνια. Δεν είχαν καμία ιδέα ότι η συνάντηση αυτή θα άλλαζε ριζικά τη ζωή του καθενός... Στον κύκλο της ζωής της πόλης υφαίνονται ιστορίες και δεκάδες ανθρώπινες ζωές, ένας από τους φίλους βρήκε τον έρωτα, ο άλλος βρίσκει τον εαυτό του στο επάγγελμα , και ο τρίτη παίρνει απαντήσεις στα ερωτήματά του που τόσο καιρό τον βασάνιζαν...

## Πρωταγωνιστούν
* Αλεξέι Τσάντοφ
* Αρτούρ Σμολγιανίνοφ
* Κονσταντίν Κριούκοφ 
* Τίματι 
* Αναστασία Κοτσετκόβα
* Άγκνιγια Ντιτκοφσκίτε
* Ντένι Νταντάγεφ 
* Μαρία Κουρκόβα
* Πτάχα
* Μιχαήλ Βλαντίμιροφ
* Ιρίνα Ραχμάνοβα 
* Ίγκορ Βέρνικ
* Τιγκράν Κεοσαγιάν
* Ρέζο Γκιγκινεσβίλι
* Φιόντορ Μπονταρτσούκ 
* Τατιάνα Λιουτάγεβα

## Soundtrack

Το αυθεντικό σάουντρακ κυκλοφόρησε το 2007.

### Λίστα τραγουδιών
#"Когда ты плачешь" - Tokio 4:15
#"Летняя Москва" - Karina Koks 3:42
#"Город ночных фонарей" - Timati & VIP77 3:21
#"Жара" - Timati, F. Bondarchuk, NASTY 4:21
#"В городской суете" - Basta (rapper) 3:55
#"Жара 77" - Center 4:03
#"Детка" - Timati 4:24
#"Всё между нами" - Oleg Chubykin 4:14
#"The Girl of funk" - DJ Smash 2:26
#"Groovin" - VIP77 4:11
#"Black star" - Timati 4:57
#"Лето"	- Lomonosov (band) 4:17
#"Москва" - VIP77 3:33
#"Жара"	- DJ Smash 3:10
#"Where you gonna be" - VIP77 4:15
#"Happy New Year" - Siberia (band) 3:23

## Παραπομπές


## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2006
Κατηγορία:Ρωσικές κωμικές ταινίες
Κατηγορία:Ταινίες γυρισμένες στη Ρωσία
Κατηγορία:Ρωσόφωνες ταινίες
Κατηγορία:Αισθηματικές κωμικές ταινίες
Κατηγορία:Ταινίες τοποθετημένες στη Ρωσία
Σάββας Χαρατσίδης

Ο **Σάββας Χαρατσίδης** ( Αθήνα 1925- Λευκάδα, 20 Ιουλίου 1994) ήταν Έλληνας σκηνογράφος και ζωγράφος.

## Βιογραφία
Γεννήθηκε το 1924 στην Αθήνα και μαθήτευσε κοντά στον Πάνο Σαραφιανό, τον Θεόδωρο Δρόσο και τον Γιάννη Τσαρούχη. Υπήρξε συντελεστής πολλών παραστάσεων του Εθνικού Θεάτρου και του Θεάτρου Τέχνης του Καρόλου Κουν, με την ιδιότητα του ενδυματολόγου, σκηνογράφου, και συγγραφέα προγράμματος. Έχει περιγράψει τις εμπειρίες της καλλιτεχνικής του σταδιοδρομίας στο βιβλίο του, *Η σκηνή και η γραφή**, *που εκδόθηκε το 1992.

Επιπλέον ασχολήθηκε και με τη ζωγραφική. Πραγματοποίησε την πρώτη του συμμετοχή σε ομαδική έκθεση του 1957 στην Αθήνα ενώ το 1972 οργάνωσε την παρθενική ατομική του έκθεση. Ασχολήθηκε με την τοπιογραφία, την απεικόνιση εσωτερικών χώρων και την ανθρώπινη μορφή και την ψυχογραφική διερεύνησή της, συνδυάζοντας στοιχεία της αρχαίας ελληνικής και της βυζαντινής τεχνοτροπίας και μοντέρνων τάσεων. Μέρος του έργου του να φιλοξενείται στην Εθνική Πινακοθήκη της Ελλάδας. Πέθανε από πνιγμό στη Λευκάδα τον Ιούλιο του 1994.

## Θεατρικές παραστάσεις
Κατάλογος ελληνικών θεατρικών παραστάσεων στις οποίες ο Χαρατσίδης εργάστηκε ως σκηνογράφος

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες σκηνογράφοι
Κατηγορία:Έλληνες ζωγράφοι του 20ού αιώνα
Στέφανος Ψημένος

Ο **Στέφανος Ψημένος** είναι Έλληνας συγγραφέας ταξιδιωτικών οδηγών και χαρτογράφος, γεννημένος στην Αθήνα το 1963.

## Καριέρα
Έχει συντάξει τους σύγχρονους ταξιδιωτικούς οδηγούς της σειράς *Ανεξερεύνητη Ελλάδα*, και έχει δημιουργήσει τουριστικούς και πεζοπορικούς χάρτες για όλες τις περιοχές της Ελλάδας.

Σπούδασε Πολιτικές Επιστήμες στο Πάντειο Πανεπιστήμιο της Αθήνας. Την περίοδο 1986-1992 εργάστηκε ως κειμενογράφος σε μεγάλες διαφημιστικές εταιρίες. Το 1994 ίδρυσε την εκδοτική εταιρεία ROAD, η οποία εξειδικεύτηκε στην έκδοση χαρτών και ταξιδιωτικών οδηγών. Το 2008 ίδρυσε τη χαρτογραφική εταιρία TERRAIN, με την οποία δημιούργησε μια πλήρη σειρά πεζοπορικών χαρτών για τα ελληνικά νησιά, με πολλές  καινοτομίες (100% επιτόπια έρευνα, εκτύπωση σε αδιάβροχο υλικό που δεν σκίζεται και την πρώτη ιδιωτική χαρτογράφηση της ακτογραμμής των ελληνικών νησιών με χρήση σύγχρονων τεχνολογιών) η οποία εκδόθηκε ως σειρά έντυπων και ψηφιακών χαρτών.  Από το 2014 ως το 2016 ο Στέφανος Ψημένος ήταν οργανωτικό μέλος του πολιτικού σχηματισμού Το Ποτάμι, υπεύθυνος για τον τομέα Τουρισμού. Το 2016 ίδρυσε την εταιρία Terrain Trails που ειδικεύεται στη σηματοδότηση μονοπατιών.

## Παραπομπές


Κατηγορία:Έλληνες χαρτογράφοι
Κατηγορία:Το Ποτάμι
Σάντα Μπάρμπαρα (Καλιφόρνια)

Η **Σάντα Μπάρμπαρα** (αγγλικά: *Santa Barbara*) είναι πόλη και ανήκει στην ομώνυμη κομητεία, που βρίσκεται στην πολιτεία της Καλιφόρνιας. Η πόλη βρίσκεται μεταξύ του όρους Σάντα Ινιέζ και του Ειρηνικού Ωκεανού. Κατά την απογραφή του 2010 η πόλη είχε πληθυσμό 88,410 τοποθετώντας την στη δεύτερη θέση στην κομητεία, πίσω από την Σάντα Μαρία.

## Ιστορία
Ο Πορτογάλος εξερευνητής Ζοάο Καμπρίλιο έφτασε στην περιοχή το 1542. Το 1602 ο Ισπανός εξερευνητής Σεμπάστιαν Βισκαΐνο έδωσε το όνομα Σάντα Μπάρμπαρα στο κανάλι όπως επίσης και σε ένα νησί του καναλιού. Οι πρώτοι Ευρωπαίοι κάτοικοι της περιοχής ήταν Ισπανοί, οι οποίοι εγκαταστάθηκαν το 1782. Το πιο δραματικό γεγονός της ισπανικής περιόδου ήταν ένας ισχυρότατος σεισμός που έγινε το 1812, έντασης 7,1 βαθμών της κλίμακας Ρίχτερ και το τσουνάμι που ακολούθησε κατέστρεψε ολόκληρη την πόλη. Η ισπανική περίοδος τελείωσε το 1822, μαζί με το τέλος του πολέμου της Μεξικάνικης Ανεξαρτησίας. Η περιοχή έμεινε υπό μεξικανική κυριαρχία μόλις 24 χρόνια. Στα τέλη του 1846 περιήλθε υπό την κατοχή των ΗΠΑ, ύστερα από τη νίκη τους στον αμερικανικομεξικανικό πόλεμο και το επόμενο έτος έγινε επίσημα μέρος τους.  

## Γεωγραφία
Η Σάντα Μπάρμπαρα βρίσκεται περίπου 145 χιλιόμετρα δυτικά-βορειοδυτικά από το Λος Άντζελες. Ο χαρακτηρισμός της ως αμερικάνικη ριβιέρα, οφείλεται στο γεγονός ότι η γεωγραφία και το κλίμα της περιοχής, είναι όμοια με αυτό της βόρειας ακτής της Μεσογείου (ειδικότερα της νότιας Γαλλίας) όπου είναι γνωστή ως Ριβιέρα.

## Κλίμα
Το κλίμα της χαρακτηρίζεται μεσογειακό, κύριο χαρακτηριστικό ολόκληρης της ακτής της Καλιφόρνιας. Επειδή η πόλη βρίσκεται κατά μήκος του ωκεανού, επηρρεάζεται από την αύρα του, με αποτέλεσμα να έχει ζεστότερο χειμώνα και δροσερότερο καλοκαίρι σε σύγκριση με άλλα μέρη που βρίσκονται μακρύτερα από την ακτή. Κατά το χειμώνα, πλήττουν την Καλιφόρνια καταιγίδες, που προκαλούν μεγάλης έντασης βροχοπτώσεις. Η
περιοχή δέχεται υψηλότερη βροχόπτωση σε σχέση με άλλες παραλιακές περιοχές, εξαιτίας του όρους Σάντα Ινιές.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Κατηγορία:Πόλεις στην κομητεία Σάντα Μπάρμπαρα της Καλιφόρνια
Γιάρμο

Το **Γιάρμο** ή **Τζάρμο** και **Καλάτ Τζάμο** είναι ένας αρχαιολογικός χώρος στο βόρειο Ιράκ στους πρόποδες του Ζάγρου ανατολικά της πόλεως Κιρκούκ. Είναι μία από τις αρχαιότερες γεωργικές κοινότητες του κόσμου, της οποίας η αρχή χρονολογείται  στο 7090 π.Χ.. Το Γιάρμο είναι γενικά σύγχρονο άλλων σημαντικών νεολιθικών θέσεων όπως η Ιεριχώ στον νότιο Λεβάντε και το Τσαταλογιούκ στην Ανατολία. Η θέση του Γιάρμο είναι περίπου δώδεκα με δεκαέξη στρέμματα (12,000 με 16,000&nbsp;m²) σε έκταση και βρίσκεται σε υψόμετρο 800 μέτρων πάνω από το επίπεδο της θάλασσας σε μία ζώνη δασών βελανιδιάς και φιστικάς.

Κατηγορία:Αρχαιολογικοί τόποι στο Ιράκ
Μάνθος Αθηναίος

Ο **Μάνθος Αθηναίος** (1925 Αθήνα - 2009 Αθήνα, πραγματικό όνομα **Ματθαίος Λιονέτης**) ήταν Έλληνας καραγκιοζοπαίκτης από μικρή ηλικία, και μαζί με τους Κώστα Μάνο, Δημήτριο Μανωλάκο, Ευγένιο Σπαθάρη και άλλους, είναι ένας από τους θεμελιωτές του θεάτρου σκιών στην Ελλάδα. Το ετήσιο φεστιβάλ Καραγκιόζη που διεξάγεται στη Νέα Σμύρνη, έχει ονομαστεί προς τιμήν του "Μάνθος Αθηναίος", και οι λεπτομέρειες της ζωής και σταδιοδρομίας του έχουν εκδοθεί στο ομώνυμο βιβλίο του 2002.

## Παραπομπές


Κατηγορία:Έλληνες καλλιτέχνες
Κατηγορία:Καραγκιοζοπαίκτες
Μαντσού

Οι **Μαντσού** (γλώσσα Μαντσού: ᠮᠠᠨᠵᡠ, μεταγραφή του Μέλεντορφ: manju, απλά Κινεζικά: 满族, παραδοσιακά Κινεζικά: 滿族, πινγίν: Mǎnzú, Ουέιντ-Τζάιλς: Man3-tsu2) είναι εθνική μειονότητα της Κίνας, που με τους Κινέζους Χαν και άλλες εθνότητες συναποτελούν το σύγχρονο κινεζικό έθνος, ενώ αποτελούν την εθνότητα από την οποία η περιοχή Μαντζουρία πήρε το όνομά της. 

Οι Μαντσού αποτελούν το μεγαλύτερο παρακλάδι των Τουνγκούζιων και είναι διασκορπισμένοι μέσα στην Κίνα, σχηματίζοντας την τέταρτη μεγαλύτερη εθνική ομάδα στη χώρα. Απαντώνται σε 31 κινεζικές επαρχίες. Σχηματίζουν επιπλέον τη μεγαλύτερη μειονότητα στην Κίνα χωρίς δική τους Αυτόνομη Περιοχή. Η επαρχία Λιαονίνγκ έχει το μεγαλύτερο πληθυσμό και ακουλουθούν οι περιοχές Χεμπέι, Χεϊλονγκτσιάνγκ, Τζιλίν, Εσωτερική Μογγολία και Μπεϊτζίνγκ με πάνω από 100.000 Μαντσού. Περίπου ο μισός πληθυσμός ζει στην επαρχία Λιαονίνγκ και το ένα πέμπτο στην επαρχία Χεμπέι. Υπάρχει σημαντικός αριθμός αυτόνομων επαρχιών των Μαντσού στην Κίνα και πάνω από 300 πόλεις τους.

Οι Μαντσού κατάγονται από τους Τζούρτσεν (Jurchen) που είχαν ιδρύσει τη δυναστεία Τζιν (1115-1235) στην Κίνα, ενώ νωρίτερα στα κινεζικά ημιμυθολογικά χρονικά των "Τριών Βασιλείων και Πέντε Αυτοκρατόρων"  αναφέρεται ένας λαός τουνγκουζικής καταγωγής από τη Μαντζουρία, οι Σουσέν (Sushen), που απέδιδε ως εισφορά τόξα και βέλη στους Σανγκ (Shang) και αργότερα στους Τσόου (Zhou). Οι Σουσέν χρησιμοποιούσαν ξύλινα βέλη, όντας γεωργοί, κυνηγοί και αλιείς και ζούσαν σε σπηλιές και δέντρα. Οι Σουσέν θεωρούνται ως πρόγονοι των Μοχέ, από τους οποίους προήλθαν οι Τζούρτσεν, Μαντσού, Ναχάι και πολλές άλλες τουνγκουζικές εθνότητες.

Κατηγορία:Πληθυσμιακές ομάδες στην Κίνα
Πέτρος Βαν ντερ Άα

Ο **Πέτρος Βαν ντερ Άα** (γνωστός και ως ***Βαντεράμους***) (1530 - 1594) ήταν Ολλανδός νομομαθής. Στο Πανεπιστήμιο του Λέουβεν δίδαξε νομικά και ήταν ένας από τους σπουδαιότερους νομικούς της εποχής του.

## Βιογραφικό
Ο Άα γεννήθηκε στο Λέουβεν (Leuwen). Ο πατέρας, του Γιόχαν Βαν ντερ Άα, καταγόταν από γνωστή οικογένεια  πατρικίων, η οποία εγκαταστάθηκε στο Λέουβεν, το Μέχελεν και την Αμβέρσα.

Αν και μερικοί βιογράφοι του, διαφωνούν για κάποια γεγονότα στη ζωή του, θεωρείται πως σπούδασε στο Λέουβεν και έγινε διδάκτορας (*Doctor iuris utriusque*), το 1599. Τρία χρόνια αργότερα, του δόθηκε η θέση του καθηγητή, όταν ο προκάτοχος μετακόμισε στο Ντουαί της Γαλλίας.

Ή το 1956 ή το 1959 έγινε μέλος του Συμβουλίου Ηγεμόνων του Δουκάτου της Βραβάντης. Το 1574, έγινε πρόεδρος του Ανώτερου Περιφερειακού Δικαστηρίου του Λουξεμβούργου και του Σινύ. Το πόστο αυτό το κράτησε μέχρι τον θάνατό του, το 1954. Ο Άα απέκτησε τον τίτλο *[[eques auratus]]* (*Ιππότης του χρυσού σπιρουνίου*), στις 30 Οκτωβρίου 1583.

## Εκδόσεις
* *Prochiron sive Enchiridon Judiciarum*, 1558, includes a preface *De ordine judiciario apud veteres usitato*.
* *De privilegiis creditorum commentarius, ad Joachimum Hopperum*, 1560, reprinted in *Tractatus Tractatuum, Vol. XVIII* and *Nov. Thesaurus II*.

## Παραπομπές


## Πηγές
* Winkler Prins' Geïllustreerde encyclopaedie, 1905, σελ. 2

Κατηγορία:Ολλανδοί νομικοί
Χαρά Γιαννακοπούλου

Η **Χαρά Γιαννακοπούλου** (1972 Αθήνα) είναι Ελληνίδα συγγραφέας παιδικών και εφηβικών διηγημάτων των εκδόσεων Ελληνικά Γράμματα και Πατάκη. Έχει επίσης μεταφράσει μεγάλο αριθμό ξενόγλωσσων παιδικών βιβλίων και το 2013 το μεταφραστικό της έργο τιμήθηκε με το βραβείο *Μετάφρασης βιβλίου για παιδιά* της Ελληνικής Εταιρείας Μεταφραστών Λογοτεχνίας.  Έχει επίσης κερδίσει το 2003 το πρώτο βραβείο του Κύκλου Ελληνικού Παιδικού Βιβλίου  για το *Η Απέναντι Μοναξιά*, και το πιο πρόσφατο βιβλίο που έχει συγγράψει είναι το *Η Τρίτη Ευχή* του 2010.

## Παραπομπές


Κατηγορία:Έλληνες μεταφραστές
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Δημήτριος Δάβης

Ο **Δημήτριος Δάβης** (Χανιά,1905 - Αθήνα, 1973) ήταν Έλληνας 
ζωγράφος, σκιτσογράφος, χαράκτης και εικονογράφος. 

## Βιογραφικά στοιχεία
Γεννήθηκε το 1905 στα Χανιά της Κρήτης. Μαθήτευσε από το 1921 στην Ανωτάτη Σχολή Καλών Τεχνών της Αθήνας και αργότερα (1923/1924-1929) συνέχισε τις σπουδές του στην Ακαδημία του Μονάχου. Κατά τη διάρκεια της καλλιτεχνικής του πορείας συμμετείχε σε αρκετές πανελλήνιες ομαδικές εκθέσεις και αποτέλεσε μέλος της ελληνικής αντιπροσωπείας που έλαβε μέρος το 1934 στην Μπιεννάλε της Βενετίας. Αντιθέτως παρά την μακρόχρονη σταδιοδρομία του πραγματοποίησε μόλις δύο ατομικές εκθέσεις, το 1932 στον φιλολογικό σύλλογο ΠαρνασσόςΤο Βήμα.  Ήταν μέλος του Επιμελητηρίου Εικαστικών Τεχνών Ελλάδος  (ΕΕΤΕ).  Απεβίωσε το 1973 στην Αθήνα. Ένα χρόνο μετά το θάνατο του Δάβη, οργανώθηκε από την Εθνική Πινακοθήκη αναδρομική έκθεση προς τιμήν του.

## Έργο & Τεχνοτροπία
Στο έργο του Δάβη περιλαμβάνονται προσωπογραφίες, τοπία και απεικονίσεις νεκρής φύσης ενώ είναι εμφανής η επιρροή του γερμανικού εξπρεσιονισμού στις δημιουργίες του. Εκτός από τη ζωγραφική ασχολήθηκε με την εικονογράφηση βιβλίων, τη λιθογραφία, τη χαρακτική και το σκίτσο. Έργα του Δάβη φιλοξενούνται στην Εθνική Πινακοθήκη καθώς και σε άλλες πινακοθήκες της Ελλάδας. 

## Παραπομπές


Κατηγορία:Έλληνες ζωγράφοι του 20ού αιώνα
Άντα (Μπάνια Λούκα)

Η **Άντα** (σερβικά κυριλλικά: *Ада*, σερβικά λατινικά: *Ada*) είναι τοπική κοινότητα της Μπάνια Λούκα, Σερβική Δημοκρατία, Βοσνία και Ερζεγοβίνη. Βρίσκεται στη δεξιά όχθη του ποταμού Βέρμπας και στη αριστερά όχθη του ποταμού Βέρμπανια. Η Άντα έχει 3.758 κατοίκους (1991).

## Δείτε επίσης
* Μπάνια Λούκα
* Στάρτσεβιτσα
* Μπόρικ

Κατηγορία:Πόλεις της Βοσνίας και Ερζεγοβίνης
Κρατερός της Μακεδονίας

Ο **Κρατερός** ή **Κρατεύας** βασίλεψε στη Μακεδονία το 399 π.Χ.,  για τέσσερις ημέρες. 

Ήταν εραστής του Αρχέλαου Α΄, τον οποίο δολοφόνησε για να πάρει τον θρόνο. Η εκδοχή του Αιλιανού αναφέρει πως η αιτία της δολοφονίας ήταν η αθέτηση της υπόσχεσης του Αρχέλαου περί γάμου του Κρατερού με μια κόρη του ενώ ο Διόδωρος ο Σικελιώτης υποστηρίζει πως ο Αρχέλαος πέθανε από ακούσιο κτύπημα του Κρατερού κατά τη διάρκεια κυνηγιού.

Η βασιλεία του δεν κράτησε ούτε μια εβδομάδα, μια και ανετράπη σύντομα από τον Ορέστη, τον γιο του Αρχέλαου Α΄ και νόμιμο διάδοχο.

## Παραπομπές


Κατηγορία:Μακεδόνες μονάρχες
Κατηγορία:Δυναστεία των Αργεαδών
Ορέστης της Μακεδονίας

Ο **Ορέστης της Μακεδονίας** ήταν γιος του Αρχέλαου Α΄ και διαδέχτηκε τον Κρατερό το 399 π.Χ., ο οποίος λίγο καιρό πριν το ίδιο έτος είχε δολοφονήσει τον πατέρα του και απέκτησε τον θρόνο. Η βασιλεία του ήταν επίσης σύντομη, καθώς βρισκόταν υπό την προστασία του κηδεμόνα του, Αερόπου Β΄, ο οποίος και τον δολοφόνησε 4 χρόνια αργότερα, το 395 π.Χ., για να ανεβεί στον θρόνο.

## Παραπομπές


Κατηγορία:Μακεδόνες μονάρχες
Κατηγορία:Δυναστεία των Αργεαδών
Φίλιππος Δ΄ της Μακεδονίας

Ο **Φίλιππος Δ΄ της Μακεδονίας** (έτος θανάτου 297 π.Χ.) από τη Δυναστεία των Αντιπατριδών ήταν ο γιος του Κάσσανδρου, του πρώτου Μακεδόνα βασιλιά της δυναστείας των Αντιπατριδών και στρατηγό του Μεγάλου Αλεξάνδρου. Ανέλαβε τον θρόνο μετά τον θάνατο του Κασσάνδρου, για το σύντομο χρονικό διάστημα ενός περίπου έτους μέχρι τον δικό του θάνατο.

## Παραπομπές


Κατηγορία:Μακεδόνες μονάρχες
Κατηγορία:Δυναστεία των Αντιπατριδών
A Quick One

***A Quick One*** είναι ο τίτλος του δεύτερου άλμπουμ του βρετανικού ροκ συγκροτήματος The Who, το οποίο κυκλοφόρησε τον Δεκέμβριο του 1966 μέσω της δισκογραφικής εταιρείας "Polydor" στην Βρετανία και με την ονομασία "*Happy Jack*" στις Ηνωμένες Πολιτείες μέσω της "MCA".

Ο δίσκος ανέβηκε στην τέταρτη θέση των τσαρτ της πατρίδας τους, ωθούμενος από το # 3 σινγκλ, "*Happy Jack*". Στην αντίπερα όχθη του Ατλαντικού, έφθασε στο # 67, ενώ το σινγκλ ανέβηκε μέχρι το # 24, αν και γνώρισε μεγάλη επιτυχία σε όλη την Ευρώπη και την Αυστραλία.

Το "*A Quick One*" έλαβε θετικές κριτικές, με το "Allmusic" να του δίνει 4,5 αστέρια με άριστα τα πέντε, το "Rolling Stone" 4 / 5 και το "Sputnik Music" μέσο όρο βαθμολογιών 3,6 / 5.

## Τραγούδια του δίσκου
**1. Run Run Run** *(Townshend)* - 2:43
**2. Boris the Spider** *(Entwistle)* - 2:29
**3. I Need You** *(Moon)* - 2:25
**4. Whiskey Man** *(Entwistle)* - 2:57
**5. Heat Wave** *(B. Holland, Dozier, E. Holland)* - 1:57
**6. Cobwebs and Strange** *(Moon)* - 2:31
**7. Don't Look Away** *(Townshend)* - 2:54
**8. See My Way"** *(Daltrey)* - 1:53
**9. So Sad About Us** *(Townshend)* - 3:04
**10. A Quick One, While He's Away** *(Townshend)* - 9:10

## Θέσεις τσαρτ

## Τα μέλη των The Who
Το "*A Quick One*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά
* **[[Πιτ Τάουνσεντ]]** - κιθάρα
* **[[Τζον Εντουίστλ]]** - μπάσο
* **[[Κιθ Μουν]]** - τύμπανα

## Παραπομπές


## Πηγές
* A Quick One - The Who | Songs, Reviews, Credits, Awards | AllMusic
* The Who - A Quick One (album review ) | Sputnikmusic
* BBC - Music - Review of The Who - A Quick One

Κατηγορία:Δισκογραφία των The Who
Κατηγορία:Άλμπουμ του 1966
Πίτερ Άρτσεν

Ο **Πίτερ Άρτσεν** (ολλανδικά: *Pieter Aertsen*, 1507/1508 - 3 Ιουνίου 1575, αποκαλούμενος και *Lange Pier* (Ο ψηλός Πίτερ) λόγω του αναστήματός του) ήταν Ολλανδός ζωγράφος που έζησε κατά τον 16ο αιώνα. Συνέβαλε σημαντικά στην ανάπτυξη της φλαμανδικής ζωγραφικής.

## Βιογραφία
Ο Άρτσεν γεννήθηκε το 1507 ή το 1508 στο Άμστερνταμ. Υπήρξε μαθητής του Έρτχεν φαν Λέιντεν (Aertgen van Leyden) και από το 1535 συμμετείχε στη συντεχνία των ζωγράφων της Αμβέρσας. Το 1556 επέστρεψε στο Άμστερνταμ όπου έζησε μέχρι το θάνατό του το 1575. Απέκτησε τρεις γιους που έγιναν και αυτοί ζωγράφοι, ενώ από τους μαθητές του ξεχώρισε ο ανιψιός του Γιοάχιμ Μπεκελάερ. Λόγω του αναστήματός του, ο Άρτσεν ήταν γνωστός και ως *Lange Pier*, δηλαδή *Ψηλός Πέτρος* (κυριολεκτικά "Μακρύς Πέτρος").

Τα έργα του Άρτσεν διακρίνονταν από έναν λεπτό ρεαλισμό. Οι πίνακές του ήταν συνήθως εμπνευσμένοι από ιστορικά και θρησκευτικά θέματα, καθώς και από σκηνές της καθημερινότητας. Επίσης ασχολήθηκε με την προσωπογραφία και τη νεκρή φύση. Κατά τη διάρκεια της δεκαετίας του 1850 δημιούργησε πίνακες νεκρής φύσης που θεωρούνται οι πρώτοι, στους οποίους το συγκεκριμένο είδος ζωγραφικής παρουσιάζεται αυτόνομα.

## Έργα


File:Pieter Aertsen - Portrait of Simon Marten Dircsz.jpg|Πορτραίτο του Σιμόν Μάρτεν Ντιρκς (1565). Ελαιογραφία, Εθνική Πινακοθήκη της Ελλάδας.
Aertsen apostles.jpg|Ο Απόστολος Πέτρος και ο Ιωάννης, έργο του Άρτσεν (1575). Ελαιογραφία. Ερμιτάζ.
File:Pieter Aertsen - La cuisinière.jpg|Η μαγείρισσα, Ελαιογραφία (1559), Βασιλικά Μουσεία Καλών Τεχνών του Βελγίου.
File:Pieter Aertsen 019.jpg|Λατρεύοντας το άγαλμα του Ναβουχοδονόσορα (δεκαετία 1550), Μουσείο Μπόιμανς - φαν Μπένινγκεν.



## Παραπομπές


## Εξωτερικοί σύνδεσμοι
* Ibiblio.org
* Paintings
* Literature on Pieter Aertsen
* Pieter Aertsen Paitings Gallery 
*Vermeer and The Delft School

Κατηγορία:Ολλανδοί ζωγράφοι
Κατηγορία:Ζωγράφοι της Αναγέννησης
Παυσανίας της Μακεδονίας

Ο Παυσανίας της Μακεδονίας, ήταν ο γιος και διάδοχος του Αερόπου Β΄. Δολοφονήθηκε κατά το έτος της ενθρόνισης του το 394 π.Χ. από τον Αμύντα Β΄, ο οποίος έγινε και ο επόμενος βασιλιάς.

Κατηγορία:Μακεδόνες μονάρχες
Κατηγορία:Δυναστεία των Αργεαδών